
Årsmelding for Tormod Skilag 2014

Styret
2014 og vinteren 2015 har vært det store dugnadsåret for Tormod Skilag.

I vinter har vi arrangert og vært med å arrangere tre store skirenn på Gålå. Den tradisjonelle BUL-sprinten sammen med resten av ‘Gålå-gjengen’ i november, og helt på egne ben arrangerte vi Norges-Cup og NM i skiorientering i januar og tilslutt KM i februar  

Alle arrangementene ble meget vel gjennomført og Tormod fikk stadfestet at vi begynner å bli proffe på å arrangere skirenn!! Det blir lagt merke til.

Takk til alle som har bidratt til å gjennomføre flotte arrangement! Dugnadsviljen er stor, men det blir nok ikke tre store arrangement på rappen neste vinter 

Styret har stort sett hatt styremøter siste torsdag i måneden, avbrutt av ferier og enkelte forskyvninger. Styret har jobbet meget bra og det er generelt stor og god aktivitet i laget. Det er mange som legger ned utallige timer for at unge og gamle skal ha et positivt aktivitetstilbud i nærmiljøet enten en bare ønsker å holde seg i form, gå i Holmenkollen eller rett å slett komme ned i lysløypa på onsdag kveld for å slå av en prat.

For Styret i Tormod Skilag.
Ivar Sylte, leder.

